Alex Chipciu a ratat transferul şi au apărut dezvăluiri din interior. Este vorba despre o mutare surprinzătoare, dezvăluită chiar de omul care antrena echipa, la momentul respectiv.
Totul se întâmpla în urmă cu 2 ani, atunci când Chipciu era legitimat la CFR Cluj, dar forța plecarea de la echipa din Gruia. Andrei Prepeliță, fostul coleg al jucătorului, a recunoscut că a încercat să îl aducă la FC Argeș.
Alex Chipciu a ratat transferul şi au apărut dezvăluiri din interior
La momentul respectiv, piteștenii se aflau în prima ligă, iar tehnicianul dorea să își întărească echipa cu un jucător cu experiență.
Totuși, Prepeliță s-a lovit de refuzul conducerii din Trivale și a dezvăluit că oficialii clubului considerau că Alex Chipciu este „prea bătrân”, pentru a fi o soluție.
„Când a plecat de la CFR, am vrut să-l aduc la Pitești, dar mi s-a spus că era prea bătrân, că… Nu știu dacă era neapărat de acord, că îi plăcea la Cluj, fetele erau acolo.
Nu știu dacă aș fi putut să-l aduc, nu era deschidere nici din partea noastră”, a spus Andrei Prepeliță, la digisport.ro.
Chipciu a ajuns în cele din urmă, după despărțirea de CFR Cluj, la U Cluj. Până în momentul de față a adunat 78 de partide în tricoul Universității, în care a marcat 8 goluri și a oferit 6 pase decisive. În momentul de față este cotat la suma de 500.000 de euro, potrivit site-ului de specialitate Transfermarkt.
EXLUSIV | Prima reacţie a lui Alexandru Chipciu, după ce Gigi Becali a anunţat că-l va transfera la FCSB
Prima reacţie a lui Alexandru Chipciu, după ce Gigi Becali a anunţat că-l va transfera la FCSB, a venit imediat. Jucătorul de aproape 35 de ani aşteaptă să termine sezonul alături de U Cluj, înainte de a se gândi la eventuala revenire la campioana României.
Chipciu şi-a dorit să vină la echipa lui Gigi Becali în vara anului trecut, dar soţia sa a intervenit. Nu a vrut atunci să schimbe şcolile la care învaţă copiii şi astfel nu au mai avut loc negocieri între cele două părţi.
Alex Chipciu nu a refuzat şi acum ideea revenirii, dar nu vrea să vorbească despre aşa ceva până după barajul pentru Conference League, pe care U Cluj îl va disputa în acest final de stagiune. „Mă concentrez pe meciul de baraj”, a spus Chipciu, în exclusivitate pentru Antena Sport. Chipciu va deveni jucător liber de contract la finalul stagiunii.
U Cluj ar urma să evolueze în barajul cu Oţelul, iar învingătoarea ar juca meciul decisiv pentru Conference League, pe terenul echipei de pe locul 3 din play-off. Dacă Oţelul va câştiga Cupa României, în faţa Corvinului Hunedoara, atunci „şepcile roşii” vor sări peste barajul cu moldovenii.